रामनछत्तर जब मोटरसाइकल लेके पेट्रोल पंप पर ठाढ़ होखें त ओनकर आंख फिरगुद्दी नियन नाचे लगे कि बेईमानी न होय जाव... कब्बो मीटर देखें त कब्बो तेल डालय वाला के मुंह, एक दू बेर खुदै पाइप लेके देखलें लेकिन नतीजा उहे रहे। हर बेर तेल कम मिलै।
SHARE ई जादूटोना कब्बो समझ में ना आइल कि हर केहू चौकन्ना रहेला लेकिन कइसे धोखा होय जाला। ऊ पिंटू के भी लेके गइलें कि दुई जाने रहल जाई त चोरी धरा जाई लेकिन उहे होखे कि लौट के बुद्धू घर को आए।
एक दिन रामनछत्तर अखबार में पढ़लें कि पेट्रोल पंपन पर छापा पड़ल हौ। पता चलल कि तेल के मशीन में अइसन चिप लगावल गयल रहे कि तेलवय कम निकलै। कईयो गो इलाका के पेट्रोल पंप बंद होय गइलें, पुलिस कई कर्मचरियन के टांग के ले गइल। ऊ खुस होके सरकार के असीसे लगलें कि बेईमानी के राज खत्म भइल। सबके कहलें कि डीजल पेट्रोल भरवला से पहिले पूछ लेवल करा कि चिप वाला हौ कि बिना चिप वाला।
कुछ दिन बाद फिर उहे ढाक के तीन पात। बिसेसर ट्रैक्टर में डीजल भरावे गइलें ठगा गईले। मशीन पूरा बतावत रहे लेकिन जब ऊ अपने संटी से नाप के देखलें त बहुत कम रहे। बहुत विचार के बाद ऊ रामनछत्तर से कहलें कि भइया, अब आदमी के बस के कुछ ना रह गयल हव। अब जवन करे के हौ चिपवे करी। एह समय में उहे सबसे हातिम चीज हौ। समझ ला कि दस बीस ठे चिप मिल जाव त देस में सतजुग आय जाई। रामनछत्तर और बिसेसर बहुत जगह पूछलें कि अइस चिप कहां मिलेला लेकिन कुछ ना पता चलल। कईयो दिन के बाद रामनछत्तर पूछलें बिसेसर भईया, मान ला कि कब्बो चिपवा भेंटाय जाई त ओसे अइसन का करबा कि सतजुग आय जाई। बिसेसर कहलें, न नौ मन तेल होई न राधा नचिहें। अरे पहिले मिले तब आगे क कवनो प्लान बनावल जांव। अबहीं त चिपमाई क दरसनवे मुश्किल बाय। खैर गांव भर के पूछला पर बिसेसर आपन प्लान बतवलें, अगर अइसन चिप देस के सबसे बड़हन दस बीस गो नेता-मंत्रियन के मुंह में लगाय देवल जाव कि ऊ तनि कम बोलें। जब उनकर लंबा-लंबा छोड़ल बंद हो जाई त केहू कुछ आशा न करी। कथनी करनी के भेद कम होई त सतजुग जरूर आय जाई।
(Hindi News from Navbharat Times , TIL Network)
bho_Deva bho_Deva bho_Deva bho_Deva eng_Latn